Év eleji újraindító workshop
2025-02-11 14:00 - 16:00 (Europe/Budapest) | Szeged
Szeretnél végre energikusan ébredni? Lendülettel nekivágni a napi terveknek?
Hogy állsz a tervezéssel? Mindig hosszabb a feladatlista, mint amennyi belefér egy napba? Tolod magad előtt a teendőket? Estére annyi erőd sem marad, hogy újra tervezd a másnapot, mert beesel az ágyba és már alszol is? Reggel pedig még fáradtabban ébredsz? Lehet, hogy ez nem csak a tavaszi fáradtság miatt van… – ezekkel a kérdésekkel foglalkozik a Női Vezetői Klub következő rendezvényén, 2025. február 11-én.
Az Év eleji újraindító workshopot ezúttal Pályer Kriszta, tanulási hatékonyság fejlesztő, tréner és coach tartja.
Pályer Kriszta tanulási hatékonyság fejlesztő, tréner és coach. Két, egymással szorosan összefüggő területen tevékenykedik. A Tanulási gyorsítósáv programmal felsős és középiskolás diákoknak segít önállóan és motiváltan tanulni, azaz céljaikat meghatározni, időt beosztani, tanulást tervezni, tanulás közben fókuszálni, hogy felépíthessék saját, hosszú távra szóló tanulási szokásrendszerüket.
Trénerként felnőtt közönségének segít abban, hogy megtalálják, mi az, ami lelkesíti és energiával tölti fel őket. Hogy munkájukban, vállalkozásukban és magánéletükben ki tudják teljesíteni önmagukat, amitől sokkal hatékonyabban fogják tudni működtetni mindennapjaikat.
Időpont: 2025. február 11. kedd 14-16 óra
Helyszín: Csongrád-Csanádi Kereskedelmi és Iparkamara székháza (Szeged, Párizsi krt. 8-12.)
A részvétel ingyenes, de regisztrációhoz kötött.
Az esemény a Magyar Kereskedelmi és Iparkamara támogatásával a 2024-2025. évi Vállalkozásfejlesztési projekt keretében valósul meg.
További információ kérhető a noiklub@cskik.hu címen.
Jelentkezni az alábbi űrlap kitöltésével lehet:
